Tuan Ibrahim Tuan Man

Yang Berhormat Dato' Sri Ustaz Tuan Ibrahim bin Tuan Man (Jawi: توان إبراهيم بن توان من) adalah ahli politik Malaysia berbangsa Melayu dari Parti Islam Se-Malaysia yang juga merupakan Ahli Parlimen Kawasan Kubang Kerian serta mantan Ahli Undangan Negeri (ADUN) Jengka, Pahang bertanding di atas tiket PAS. Di peringkat parti, beliau merupakan Ahli Majlis Syura Ulamak PAS dan Timbalan Presiden PAS. Dalam Kabinet Malaysia 2020, beliau dilantik sebagai Menteri Alam Sekitar dan Air Malaysia.

Kehidupan awal 
Dilahirkan pada 27 Ogos 1960 di Kampung Batu Balai, Jerantut, Pahang kepada ibu bapa perantau berketurunan Melayu Kelantan yang menetap di kawasan tersebut. Beliau melanjutkan pengajian sarjana muda di Universiti Kebangsaan Malaysia dan memperoleh ijazah Sarjana Muda Sastera (Kepujian) Dakwah dan Kepimpinan. Seterusnya, beliau melanjutkan pengajian sarjana dalam bidang Dakwah dan Kepimpinan di Universiti Kebangsaan Malaysia, dan tamat pengajian pada 1995. Tesis sarjana beliau bertajuk Implikasi Pelancongan Ke Atas Umat Islam - Satu Kajian Di Pulau Tioman. Beliau menekankan tiga keberkesanan kajian beliau, iaitu dari segi hal tanah, dari segi manfaat kepada penduduk dan dari segi akhlak Islam. Beliau pernah berkhidmat sebagai guru di Sekolah Menengah Kebangsaan (SMK) Clifford, Kuala Lipis dan bertugas sebagai pensyarah kanan selama 14 tahun di Universiti Teknologi MARA (UiTM) Jengka, Pahang dan Manjong, Perak.Di samping itu juga,beliau pernah dilantik sebagai Penasihat Pusat Pungatan Zakat Pahang dan menjadi sering muncul sebagai ahli Panel bagi Forum Perdan Ehwal Islam.

Penglibatan politik

Penyertaan PAS dan pilihan raya
Pada 1999, beliau mula menyertai pilihan raya umum Malaysia ke-10 dan bertanding di DUN Jengka. Beliau memperoleh kemenangan setelah menewaskan calon UMNO, Dato Zainal Hassan dengan majoriti 319 undi. Walau bagaimanapun, beliau gagal mempertahankan kerusi DUN tersebut dalam pilihan raya umum Malaysia 2004 selepas tewas di tangan calon UMNO, Abdul Rahman Ibrahim. Dalam pilihan raya yang sama, beliau juga gagal memenangi kerusi Parlimen Maran selepas tewas kepada calon UMNO, Ismail Abd Muttalib.

Pada pilihan raya umum Malaysia 2008 pula, beliau masih gagal menawan kembali kerusi DUN Jengka. Walau bagaimanapun beliau telah berjaya merapatkan jurang majoriti kepada hanya 596 undi. Namun, pada pilihan raya umum 2013, beliau tewas lagi di tangan penyandang dari UMNO, Wan Salman Wan Ismail.

Pada pilihan raya umum Malaysia 2018 pula, PAS meletakkan beliau di kerusi Parlimen Kubang Kerian, dan berjaya menang dengan majoriti yang besar, yakni dengan 19,369 undian lalu menewaskan calon UMNO dan PAN.

Keputusan pilihan raya

Anugerah dan pengiktirafan

Darjah kebesaran 
 
  Sri Sultan Ahmad Shah Pahang (S.S.A.P.) - Dato' Sri (2020)
  Darjah Indera Mahkota Pahang (D.I.M.P.) - Dato' (1998)
  :
  Darjah Seri Paduka Jiwa Mahkota Kelantan Yang Amat Mulia (S.J.M.K.) – Dato' (2022)

Penglibatan di peringkat Antarabangsa 

 Mewakili Kerajaan Malaysia untuk menyampaikan kenyataan negara dengan menggunakan Bahasa Melayu sepenuhnya bagi memartabatkan bahasa kebangsaan pada persidangan COP ke 26 yang berlangsung di Glasgow. 
 Mengetuai delegasi Malaysia menghadiri sesi rundingan Segmen Peringkat Tinggi di UNFCCC COP-26 yang  berlangsung bermula 31 Oktober hingga 12 November 2021.
 Mengetuai delegasi KASA ke Mesyuarat High Level Segment of the Meetings of the Conferences of the Parties to the Basel, Rotterdam and Stockholm Conventions di Stockholm, Sweden. Melalui mesyuarat ini, beberapa perbincangan telah diadakan bagi menangani krisis pencemaran persekitaran bumi menerusi pelaksanaan penuh Konvensyen Basel, Rotterdam dan Stockholm serta isu pengurusan kitaran hayat untuk bahan kimia dan sisa buangan. Melalui persidangan ini juga, Malaysia turut menyokong pembiayaan mampan serta pengagihan sumber yang adil dalam kalangan negara anggota termasuk penggunaan teknologi baharu yang lebih inovatif.
 Menandatangani/ memeterai Memorandum Persefahaman Malaysia dan UK berkaitan Perubahan Iklim bersama Tuan Yang Terutama Lord Zac Goldsmith, Menteri Alam Sekitar United Kingdom di Foreign, Commonwealth and Development Office, London pada 7 Jun 2022.
 Menerima sesi kunjungan hormat daripada rakan sejawat dari luar negara seperti TYT Tuan Masagos Zulkifli, Menteri Pembangunan Sosial dan Keluarga, Singapura, TYT Sameh Hassan Shoukry, Menteri Luar Negeri, Mesir, TYT Naseer Ahamed Menteri Alam Sekitar, Sri Lanka.  Selain dari itu, beliau juga menerima kunjungan hormat dari Duta-Duta Besar dan Pesuruhjaya Tinggi ke Malaysia seperti TYT Lee Chi Beom, Duta Republik Korea ke Malaysia, PYT Dr. Petra Ponevacs-Pana, Duta Besar Hungary ke Malaysia, TYT Ragai Tawfik Said Nasr, Duta Mesir ke Malaysia, TYT Hermono, Duta Besar Indonesia ke Malaysia, TYT Takahashi Katsuhiko, Duta Besar Jepun ke Malaysia dan TYT Brian D. McFeeters Duta Besar Amerika Syarikat ke Malaysia.  Sesi kunjungan hormat ini membincangkan berkenaan kerjasama yang boleh dilaksanakan oleh kedua-dua negara dalam bidang pengurusan alam sekitar, agenda perubahan iklim dan pengurusan air.
 Pengerusi Mesyuarat 23rd Meeting of The Sub- Regional Ministerial Steering Committee (MSC) on Transboundary Haze Pollution  pada 5 Julai 2022. Mesyuarat dihadiri oleh wakil-wakil negara Indonesia, Singapura, Brunei,  Thailand dan juga ASEAN Secretariat.

Bibliografi

Rujukan

Pautan luar 

 Laman media sosial
 
 
 
 Laman siniar dan penstriman

Kelahiran 1960
Orang hidup
Ahli politik Malaysia berketurunan Melayu
Muslim Malaysia
Anggota Parti Islam Se-Malaysia
Orang dari Pahang
Alumni Universiti Kebangsaan Malaysia
Ahli Dewan Rakyat, Parlimen Malaysia ke-14
Anggota Majlis Syura Ulama PAS
Keluarga Nik Abdul Aziz Nik Mat
Menteri Alam Sekitar dan Air Malaysia
Anggota Kabinet Muhyiddin Yassin pertama
Orang dari Kelantan
Penyokong Kerajaan Muhyiddin Yassin
Kekal menyokong Kerajaan Muhyiddin Yassin pertama
Penerima Darjah Sri Sultan Ahmad Shah Pahang
Penerima Darjah Seri Paduka Jiwa Mahkota Kelantan
Ahli Dewan Rakyat, Parlimen Malaysia ke-15
Ahli Dewan Undangan Negeri Pahang ke-15